สวัสดีค่ะ พอดีว่าหนูมีเรื่องเครียดจากครอบครัว และรู้สึกตัวเองขี้ระแวงมากเกินไปเพราะแม่จะชอบพูดกรอกหูเสมอว่านั้นอันตรายนี่อันตราย จนแรกๆไม่ได้กลัวตามแต่หลังจากพูด มาหลายต่อหลายครั้งทำให้รู้สึกเหมือนตัวเองเป็นคนวิกลจริต นอนหลับได้ยินเสียงนิดเดียวก็ตื่นแล้ว กลัวส่ามีคนมาจะทำร้าย กลายเป็นคนขี้กลัวขี้ระแวง แล้วยังมีอาการเหงาใจก่อนนอน และตื่นนอน แต่ไม่ได้อกหักนะคะ และช่วงนี้ยังรู้สึกว่าตัวเองใจร้อน อย่างเช่นแฟนทำไรไม่ถูกใจนิดหน่อยก็ไปโมโหเค้าแล้ว ทั้งๆที่เรื่องไม่ได้ใหญ่เลย รวมถึงพ่อแม่ด้วย คนที่เรารักมากๆพอทำไรไม่ถูกใจเราเราก็โกรธเค้ามากกว่าเกินปกติ แต่กับเพื่อนไม่เป็นนะคะ เมื่อก่อนรู้สึกใจเย็นกว่านี้ แต่เดี๋ยวนี้รู้สึกใจร้อนแล้วใส่อารมณ์ขี้เหวี่ยง ไม่รู้เกิดจากคงามเครียดภายในใจรึเปล่า หนูควรกินยาแก้เครียดไหม หรือหา หรือสามารถรักษาเบื้องต้นด้วยตัวเองได้บ้างคะ ขอบล่วงหน้าค่ะ
สวัสดีค่ะ อาการเครียด อารมณ์เปลี่ยนแปลงนั้นเกิดขึ้นได้กับทุกคนที่ต้องเจอกับปัญหาและความกดดันในชีวิตหากเป็นความเครียดเรื้อรังที่เกิดขึ้นติดต่อกันอย่างยาวนาน อาจส่งผลให้เกิดภาวะซึมเศร้า โรคซึมเศร้า หรือปัญหาสุขภาพกายตามมาได้แนะนำวางแผนจัดการกับความเครียดด้วยตนเอง แก้ไขปัญหาทุกอย่างที่มีอย่างใจเย็น ใช้สติ ไม่ใช้อารมณ์ จัดลำดับความสำคัญของเรื่องต่างๆในชีวิต รู้จักปล่อยวาง และหาเรื่องที่ชอบทำเพื่อเบี่ยงเบนความสนใจจากเรื่องเครียดแต่ถ้าคิดว่าเป็นปัญหาหนัก แก้ไขด้วยตัวเองไม่ได้ อาจพบแพทย์เพื่อพูดคุยและอาจมีการใช้ยาและทำจิตบำบัดเพิ่มเติมอ่านเพิ่มเติม